লেভ শরনি
লেভ শরনি (রুশ: Лев Чёрный, আ-ধ্ব-ব: [ˈlʲɛf ˈtɕɵrnɨj] (শুনুন); মৃত্যুঃ ২১ সেপ্টেম্বর ১৯২১) একজন রাশিয়ান। তিনি ছিলেন ব্যক্তিতান্ত্রিক নৈরাজ্যবাদী মতবাদে বিশ্বাসী। সেইসাথে ছিলেন একজন কবি এবং তৃতীয় রুশ বিপ্লবের একজন নেতৃস্থানীয় ব্যক্তিত্ত্ব। ১৯১৭ সালে শরনি রুশ সাম্রাজ্যের কারাগার থেকে মুক্তি পান এবং ধীরে ধীরে তৎকালীন রাশিয়া জুড়ে চলা অরাজকতার একজন গুরুত্বপূর্ণ ব্যক্তিত্ত্বে পরিনত হন। বিভিন্ন প্রকাশনার মাধ্যমে তিনি নব্য বলশেভিক সরকারের চরম বিরোধিতা আরম্ভ করেন এবং বিভিন্ন গোপন প্রতিরোধ বাহিনী সংগঠিত করা শুরু করেন। রাশিয়ান নিরাপত্তা সংস্থা শেকা কর্তৃক গ্রেফতার হন এবং ১৯২১ সালে কোনো বিচার ছাড়াই তাকে মৃত্যুদণ্ড দেওয়া হয়।